Սեղաններու օրհնութիւնը կատարեց եւ իր շնորհաւորանքները փոխանցեց Արեւմտեան Թեմի առաջնորդ Մուշեղ արք. Մարտիրոսեանը, որ նաեւ հրաւիրեց Յովնան Արք. Տէրտէրեանն ու ներկայ հոգեւորականները մասնակցելու աղօթքին։ Առաջնորդ հայրը շնորհաւորելէ ետք ՀՕՄի մեծ ընտանիքն ու օրուան գեղեցիկ ու յաջող ձեռնարկը, մաղթեց, որ «ՀՕՄի մարդասիրական, կրթանուէր, հայրենասիրական ծառայութիւններու օժանդակութեան եւ զօրակցութեան համար կազմակերպուած այսօրուան ձեռնարկը, իր իրագործումը կ՚ունենայ յաջողապէս շնորհիւ ձեր ներկայութեան եւ զօրակցութեան եւ յատկապէս Հայաստանի Հանրապետութեան 100ամեակի անկախութեան շունչով եւ տեսիլքով ՀՕՄի ծրագիրները առաւել եւս յաջողութեամբ կը պսակուին»։